EkBass/fiwiki-20250220-pages-articles huggingface dataset:
Luettelo merkittävistä postimerkeistä

Tämä on luettelo tunnetuimmista postimerkeistä. ==Tunnetuimmat merkit== *Kolmen killingin keltainen ("Keltainen kummitus") *Brittiläisen Guianan 1 centin magenta *Penny Black *Mauritius Post Office *Inverted Jenny *Baselin kyyhky *Z Grill eli Benjamin Franklin Z Grill ==Merkit maittain== === Englantilainen Guiana === *Brittiläisen Guianan 1 centin magenta === Iso- Britannia === *Penny Black === Kiina === *Koko maa on punainen === Mauritius === *Mauritius "Post Office" === Ruotsi === *Kolmen killingin keltainen === Suomi === *Zeppelin "1830" === Sveitsi === *Basel Dove === Yhdysvallat === *Benjamin Franklin Z Grill *Inverted Jenny == Katso myös == *Filatelia Luokka:Postimerkit Luokka:Postimerkkeily postimerkeistä
John F. Haught

John F. Haught on yhdysvaltalainen katolinen teologian professori. Hän työskentelee Georgetownin yliopistossa. Kirjassaan God and the New Ateism (2007) Haught on esittänyt, että tiede sisältää käytännöissään niin paljon uskoa ja toivoa, että niiden rajaaminen tieteen ulkopuolelle tekisi tieteenteosta mahdotonta.Alenius, Jyrki: Pehmoateistit käyvät tv- evankelistojen kimppuun. Helsingin Sanomat 23.5.2010 s. C2. == Teokset == * God and the New Ateism. Westminster John Knox Press, 2007 ISBN 978-0664233044 == Lähteet == Luokka:Yhdysvaltalaiset teologit Luokka:Yhdysvaltalaiset professorit Luokka:Syntymävuosi puuttuu Luokka:Elävät henkilöt
Käppyräinen

Käppyräinen: Runoja on Lauri Viidan kirjoittama runokokoelma, joka ilmestyi 1954. Käppyräinen on Viidan kolmas runoteos. Se on nähty jatkona Betonimyllärille.Compuline.fi. Kokoelma ei syntynyt yhtä voimakkaan innoituksen vallassa kuin aiemmat teokset.Lauri Viita -seura. == Lähteet == Luokka:Suomalaiset runokokoelmat Luokka:Vuoden 1954 kirjat Luokka:Lauri Viidan teokset
Ranvierin kurouma

Ranvier'n kurouma on kahden myeliinitupen välinen aukko neuronin aksonissa. Sen pituus on noin 1 mikrometriä. Myeliinituppi on aksonia ympäröivä päällyste. Ranvier'n kuroumassa aksonin solukalvo ei ole päällystetty, joten ionipumput voivat pumpata ioneja solun sisään ja solusta ulos. Näin ionipumput ylläpitävät solukalvon kalvojännitettä Ranvier'n kuroumassa ja vievät hermoimpulsseja eteenpäin. Luokka:Hermosolut
Apichatpong Weerasethakul

Apichatpong ”Joe” Weerasethakul (; s. 16. heinäkuuta 1970) on thaimaalainen elokuvaohjaaja, käsikirjoittaja ja elokuvatuottaja. Hän on opiskellut elokuvaa Yhdysvalloissa ja arkkitehtuuria Thaimaassa. Hänen elokuvansa rahoittajat ovat Keski-Euroopasta. Thaimaassa hänelle on tarjolla vain action-elokuvien ohjausta. Hänen pitkiin elokuviinsa kuuluvat muun muassa Setä Boonmeen edelliset elämät, joka palkittiin vuonna 2010 Cannesin elokuvajuhlilla pääpalkinnolla Kultaisella palmulla. Muita menestyselokuvia ovat Tropical Malady, joka sai Cannesissa vuonna 2004 tuomariston palkinnon, ja Blissfully Yours, joka palkittiin Cannesissa vuonna 2002 sarjassa Un Certain Regard. Myös Memoria (2021) palkittiin Cannesissa tuomariston palkinnolla. Syndromes and a Century sai ensi-iltansa vuonna 2006 Venetsian 63. elokuvajuhlilla. Se oli ensimmäinen siellä kilpaillut thaimaalainen elokuva. Weerasethakulin elokuvat ovat sekoitus elokuvan eri lajeja, dokumenttia ja fiktiota. Niissä yhdistyvät muisti ja myytit. Weerasethakulille luontokuvaus on keskeinen, ja viidakon äänet ovat elokuvien äänimaailmalle ominaisia. ”Luonto on minun addiktioni”, hän sanoo. Jälleensyntymä on yksi hänen elokuvienssa teemoista, ja siihen kietoutuu muisti. Hän ei tee yhteiskunnallisia elokuvia, sillä niiden teon estää sensuurilaki. Weerasethakul on paitsi ohjaaja, myös valokuvaaja ja kirjailija, ja hän tekee myös installaatioita. Setä Boonmeen edelliset elämät kuuluu Primitive-taidehankkeeseen, johon liittyy myös näyttely Haus der Kunst -museossa Münchenissä. Elokuvaa Tropical Malady pidetään Weerasethakulin päätyönä toistaiseksi. Elokuvan päähahmoja ovat kaksi nuorta miestä, ja sen aiheena on suuri rakkaus.. Vuonna 2016 Apichatpong Weerasethakulin elokuvat Setä Boonmeen edelliset elämät, Tropical Malady ja Syndromes and a Century äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. ==Lähteet== ==Kirjallisuutta== * Bagh, Peter von: ”Kun aaveet käyvät toteen”, Apichatpong Weerasethakulin haastattelu ja oheisjuttu, Filmihullu 4/2011. Luokka:Thaimaalaiset elokuvaohjaajat Luokka:Vuonna 1970 syntyneet Luokka:Elävät henkilöt
Glarusin Alpit

Glarusin Alpit (, ) on Länsi-Alppien osa. Se sijaitsee Sveitsissä, Alppi- Reinin () länsipuolella neljän kantonin alueella: Glarus, Graubünden, St. Gallen ja Uri. Alueen korkein huippu on 3 614 metriä korkea Tödi.Via Alpina Stage 1-The Birthplace of Switzerland Ryder Walker Koska vuoristo on syrjäinen eikä siellä ole yli 4 000 metrin huippuja, siellä ei ole yhtä paljon vuorikiipeilijöitä kuin suosituimmilla Alppien osilla.Summit Post Sen sijaan alueella kulkee kansainvälinen vaellusreitti, joka vie myös Unescon maailmanperintökohteelle, jonka nimi on Sveitsin tektoninen areena Sardona.Unesco == Korkeimmat huiput == # Tödi (Piz Russein), 3 614 m # Tödi (Glarner Tödi), 3 586 m # Piz Dado, 3 432 m # Bifertenstock, 3 421 m # Tödi (Sandgipfel), 3 390 m # Piz Urlaun, 3 359 m # Oberalpstock, 3 328 m # Gross Schärhorn, 3 294 m # Piz Frisal, 3 292 m # Clariden, 3 267 m # Gross Düssi, 3 256 m # Cavistrau Grond, 3 252 m # Ringelspitz (Piz Barghis), 3 247 m # Chli Schärhorn, 3 234 m # Cavistrau Pign, 3 220 m == Lähteet == == Aiheesta muualla == Luokka:Alppien vuoristot Luokka:Sveitsin vuoristot Luokka:Graubünden
Sardona

Sardona ( tai Sardona, tai Glarus thrust) on maantieteellinen alue Sveitsissä Glarusin, St. Gallenin ja Graubündenin kantoneissa, Flimsin, Glarusin ja Sargansin välisellä vuoristoalueella. Seutu on tunnettu hyvin näkyvissä olevista kallioperän rakenteista, minkä perusteella se on ollut Unescon maailmanperintökohde vuodesta 2008 alkaen.Swiss Tectonic Arena Sardona Unesco Alueella näkyy selvästi, miten vuoristo on syntynyt poimuttumalla kahden mannerlaatan kohdatessa. Nimensä alue on saanut keskeisen vuorenhuipun, Piz Sardonan perusteella. Alueen pinta-ala on 328,5 km² ja siihen kuuluu seitsemän yli kolmeen kilometriin kohoavaa huippua. == Lähteet == * * === Viitteet === == Aiheesta muualla == *
Guilin

Guilin (, ) on prefektuuritason kaupunki Guangxin zhuangien autonomisella alueella Etelä-Kiinassa. Kaupungin pinta-ala on 27 809 km² ja asukasluku on 4 747 963 (vuonna 2010). Kaupungin keskusta sijaitsee linnuntietä noin 330 kilometriä autonomisen alueen pääkaupunki Nanningista koilliseen. == Matkailu == Guilin on alueen tärkein matkailunähtävyys, sillä kaupunkia ympäröivät karstivuoret muodostavat kuvauksellisen näkymän yhdessä Lijoen kanssa. Karstivuoret ovat merenpohjasta 200 miljoonaa vuotta sitten kohonnutta kalkkikivisedimenttiä, jonka tuuli- ja sade-eroosio ovat hiljakseen muotoilleet sokeritopiksi. Leudon ilmaston ansiosta Guilinissa käy matkailjoita kaikkina vuodenaikoina, ja kävijöiden määrä on 11 miljoonaa vuodessa. == Hallinnollinen jako == Piirikuntatasolla kaupunki jakautuu kuuteen kaupunkipiiriin, yhdeksään piirikuntaan ja kahteen autonomiseen piirikuntaan. Guilinin hallinnollinen jako piirikuntatasolla # Nimi Kiinan merkit Pinyin 1 Xiufeng (kaupunkipiiri) 秀峰区 Xiùfēng Qū 2 Diecai (kaupunkipiiri) 叠彩区 Diécǎi Qū 3 Xiangshan (kaupunkipiiri) 象山区 Xiàngshān Qū 4 Qixing (kaupunkipiiri) 七星区 Qīxīng Qū 5 Yanshan (kaupunkipiiri) 雁山区 Yànshān Qū 6 Lingui (kaupunkipiiri) 临桂区 Línguì Qū 7 Yangshuo 阳朔县 Yángshuò Xiàn 8 Lingchuan 灵川县 Língchuān Xiàn 9 Quanzhou 全州县 Quánzhōu Xiàn 10 Xing’an 兴安县 Xīng'ān Xiàn 11 Yongfu 永福县 Yǒngfú Xiàn 12 Guanyang 灌阳县 Guànyáng Xiàn 13 Pingle 平乐县 Pínglè Xiàn 14 Lipu 荔浦县 Lìpǔ Xiàn 15 Ziyuan 资源县 Zīyuán Xiàn 16 Longshengin monien kansojen autonominen piirikunta 龙胜各族自治县 Lóngshèng Gèzú Zìzhìxiàn 17 Gongchenin yaoiden autonominen piirikunta 恭城瑶族自治县 Gōngchéng Yáozú Zìzhìxiàn == Galleria == Kuva:Panorama of guilin.jpg | Panoraamaa Guilinista. Kuva:20090503 6305 Guilin.jpg | Guilinin vuoret ja Lijoki. Kuva:Elephant Trunk Hill.jpg | Norsunkärsän kukkula. Kuva:The Li River.jpg | Veneitä Lijoella. == Lähteet == == Aiheesta muualla == * Guilin Tourism Organization: Visit Guilin - Guilin's Official Travel Website * CNN: China's other 'Forbidden City' Luokka:Guangxin kaupungit Luokka:Guangxin prefektuurit
Canyellesin metroasema

Canyelles on Barcelonan metron linjan 3 asema. Se sijaitsee Nou Barrisin alueella Barcelonan kaupungin pohjoisosassa. Aseman on suunnitellut Alfons Soldevila. Canyellesin asema otettiin käyttöön vuonna 2001, kun linjan 3 laajennus Montbaun asemalta pohjoiseen valmistui. Canyelles oli linjan 3 pääteasema vuoteen 2008 asti, jolloin linjan jatke Trinitat Novan asemalle saatiin valmiiksi. == Lähteet == ==Aiheesta muualla == *Canyellesin asema Trens de Catalunya -sivustolla Luokka:Barcelonan metroasemat
TMB

TMB on lyhenne, joka voi tarkoittaa seuraavia asioita: *Kendall-Tamiamin lentoasema (IATA-koodi TMB) *Tour du Mont Blanc, vaellusreitti Mont Blancin ympäristössä *Transports Metropolitans de Barcelona, Barcelonan liikennelaitos *TMB Optical, optisia laitteita valmistava yritys *TMB Bank, thaimaalainen pankki *TMB Cinema, suomalainen elokuvateatteriketju.
Djamel Zitouni

Djamel Zitouni (s. 2. lokakuuta 1981) on ranskalais-algerialainen jääkiekkoilija, pelipaikaltaan puolustaja. ==Ura== Zitouni aloitti jääkiekkouransa vuonna 1999 Moselle Amnévillessa, Ranskan kolmanneksi korkeimmalla sarjatasolla, josta hän siirtyi Dauphins d'Épinaliin vuonna 2000. Joukkue pelasi tuolloin toiseksi korkeimmalla sarjatasolla. Zitouni oli nostamassa seuraa Ranskan pääsarjaan kaudella 2002-2003. ===Maajoukkueura=== Zitouni on edustanut maajoukkuetasolla Algeriaa. Hän oli mukana vuoden 2008 Arab Cupissa. ==Aiheesta muualla== * eurohockey.net Luokka:Algerialaiset jääkiekkoilijat Luokka:Ranskanalgerialaiset Luokka:Vuonna 1981 syntyneet Luokka:Elävät henkilöt
Espanyan metroasema

Espanya on yksi Barcelonan metron tärkeimmistä ja vilkkaimmista asemista. Se on TMB:n liikennöimien metrolinjojen 1 ja 3 sekä FGC:n liikennöimän linjan 8 käytössä. Asema sijaitsee Plaça d’Espanya -aukion alla Sants-Montjuïcin alueella. Espanyan asema avattiin kaupungin ensimmäisten metroasemien joukossa vuonna 1926. Asema rakennettiin mahdollistamaan suuret matkustajamäärät, sillä vuoden 1929 maailmannäyttely keskittyi juuri Espanya-aukion ympärille. Vuonna 1975 asemaa uudistettiin ja se sai uudet laiturit. Vanha asema-alue muutettiin lippuhalliksi ja liiketiloiksi. Espanya on myös Barcelonan lähijunaverkoston merkittävä asema. Lähijunaverkossa asemaa merkitään nimellä Barcelona-Pl. Espanya. Se on FCG:n linjojen S33, S4, S7 ja S8 sekä Rodalies-junien R5 ja R6 käytössä. == Lähteet == == Aiheesta muualla == *Espanyan asema Trens de Catalunya -sivustolla Luokka:Barcelonan metroasemat
Real Brothas

Real Brothas on rapduo B.G. Knocc Outin ja Drestan esikoislevy. Albumi julkaistiin 15. elokuuta 1995. == Kappaleet == #Everyday All Day #Jealousy #Whose the "G" #Compton Swangin' #Life's a Puzzle mukana L.V. #B.G. Knocc Out #Compton Hoe #Micc Checc #Compton & Watts #50/50 Luv kunnianosoitus Eazy-E:lle #Real Brothas #Do or Die #Take a Ride #Down Goes Anotha Nigga #D.P.G./K (Dogg Pound Diss) === Singlet === Kansikuva Singlen tiedot 50-50 Luv (vinyyli ja cd- single) 1\. 50/50 Luv (Radio Edit) 2\. 50/50 Luv (Instrumental) *Julkaistu: 1995 *levy-yhtiö: Def Jam, Outburst Records == Arvostelut == * Allmusic: http://www.allmusic.com/album/r218644 == Lähteet == Luokka:Vuoden 1995 esikoisalbumit Luokka:B.G. Knocc Outin albumit Luokka:Drestan albumit
Word on Tha Streets

Word on Tha Streets on rap-artisti Bad Azzin debyytti albumi. ==Kappaleluettelo== # "We Be Puttin It Down!" mukana Snoop Dogg # "Ghetto Star" # "Why U Don't Know?" (Insert) # "I Ain't Concerned" # "This Life Of Mine" mukana Outlawz # "Livin It Up" # "Love?" (Insert) # "Tha Shit (Why Fuck Wit Me?)" # "Pawn Shop Robbery" (Insert) # "Addicted To Crime" mukana The Comrads # "Money, Houses and Cars" mukana Kurupt # "Cookin' Cookies" # "Continued Dedication" mukana The Lowlifes # "Darochee's M.C." (Insert) # "A Hold On Hip Hop" mukana The Lady of Rage and Legacy # "School Girl" (Insert) # "Tha Last Time" mukana Lil’ Beau # "Everythang Happens Fo' A Reason" mukana Tray Dee # "My People" # "The Stand" == Listasijoitukset == Lista Lista sijoitus US Billboard 200 182 Top R&B;/Hip-Hop Albums 32 === Singlet === Singlen tiedot Julkaistu Sijoitukset We Be Puttin' It Down! 1\. "We Be Puttin' It Down!" (Remix) mukana Snoop Dogg 2\. "We Be Puttin' It Down!" (Instrumental) Julkaistu: 1998 Hot R&B;/Hip-Hop Songs:62. Hot Rap Songs: 8. Luokka:Bad Azzin albumit Luokka:Vuoden 1998 esikoisalbumit
Personal Business

Personal Business on rap-artisti Bad Azzin toinen studioalbumi, joka ilmestyi 17. heinäkuuta 2001. ==Kappaleluettelo== # “Intro: Da Birth (Born Bad)” mukana Mac Minister # ”U Don't Wanna Be Broke” # “Get Yourz Now” # “Ready 2 Bang” # “Streetz Illustrated” mukana Ice Cube # “When Bus Callz” (Insert) mukana Busta Rhymes # “Personal Business” mukana Val Young # “We From The LBC” mukana Snoop Dogg # “Too Many Choices” mukana Lil' Tip Toe, Lil' Beau # “How We Get Down” mukana Doggy's Angels # ”2001 4dr. Cadillac” mukana Ras Kass, Sylk-E. Fine, Butch Cassidy # “Money 2 Fold” mukana Kurupt, Snoop Dogg # “When You See Me” mukana RBX, Kokane # “Dogghouse Ridaz” mukana Suga Free, Goldie Loc, Snoop Dogg, Kokane # “Don't Wanna Die” mukana Daz Dillinger # “Life Ain't Never What It Seems To Be” # “Wrong Idea” mukana Snoop Dogg, Kokane, Lil' 1/2 Dead # “W.B.L.O.” (Skit) # “Life Ain't Hard” mukana Jelly Roll , Blaqtoven # “It's On All Day” == Listasijoitukset == Lista Lista sijoitus US Billboard 200 59 Top R&B;/Hip-Hop Albums 16 === Singlet === Singlen tiedot Sijoitukset Julkaistu Wrong Idea 1\. "Wrong Idea" mukana Snoop Dogg, Kokane & Lil' ½ Dead Hot R&B;/Hip-Hop Songs: 75. 2001 Luokka: Bad Azzin albumit Luokka:Vuoden 2001 albumit
Supertaça Cândido de Oliveira

Supertaça Cândido de Oliveira (tunnetaan myös nimellä Portugalin supercup) on portugalilainen jalkapallokilpailu, jossa kohtaavat edelliskauden maan mestari ja Portugalin cupin voittaja. Mikäli sama joukkue on voittanut kummatkin kilpailut, vastaan tulee cupissa toiseksi sijoittunut eli loppuottelun hävinnyt osapuoli. Perinteikkäästi ottelu on tapana pelata juuri ennen kauden alkua. Turnaus on nimetty entisen Portugalin maajoukkuevalmentaja Cândido de Oliveiran kunniaksi. == Historia == Ottelu mestarin ja cup-voittajan välillä pelattiin ensimmäisen kerran kaudella 1943–1944, jonka jälkeen se kuitenkin lakkautettiin reiluksi 30 vuodeksi. Seuraavan kerran kilpailu otettiin epävirallisesti käyttöön kaudella 1978–1979 ja kaksi vuotta myöhemmin siitä tuli jälleen virallinen kilpailu. Kaudesta 1979–1980 kauteen 1999–2000 kilpailu käytiin kaksiosaisena. Kumpikin osanottaja pelasi yhden koti- ja vierasottelun, jonka jälkeen muodostettiin yhteistulos ja mikäli tuloksen ollessa tasan pelattiin vielä yksi uusinta ottelu, josta voittaja lopulta saatiin selville. == Mestarit == * Porto (22): 1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013, 2018, 2020 * Sporting CP (8): 1982, 1987, 1995, 2000, 2002, 2007, 2008, 2015 * Benfica (8): 1980, 1985, 1989, 2005, 2014, 2016, 2017, 2019 * Boavista (3): 1979, 1992, 1997 * Vitória Guimarães (1): 1988 Luokka:Portugalin jalkapallocupit
Executive Decisions (albumi)

Executive Decision on rap-artisti Bad Azzin neljäs studio albumi, joka ilmestyi 4. marraskuuta 2003. ==Kappaleluettelo== #Executive Decision (Intro) #Legendary Life mukana Kokane & Scoob Loc #What I'm Spillin' mukana Johnny Chronic and Lil' TipToe #Bumpin' & Poundin' #Get That...! #'Round We Go mukana Latoiya Williams #Freak O' Tha Week mukana Tanqueray #Business & Friends mukana Krondon & Phil Tha Agony #Let's Roll, Baby #Incredible Hullk! mukana Jelly Roll #Smoke Till Ya Pass Out! mukana Crazy Ervin #Professional Hustling mukana Daz Dillinger, Tha Lowlifes & Lil' Jay #What It Iz Here?! mukana E. White #Talkin' 'Bout U (Mi Life) mukana Konflict #What Tha World Needs Now! mukana Benjilino #Down Wit' Us (S.T.O.P! Anti-War Song) mukana Everlast, Tray Dee, Defari, J-Ro, RBX, Soopafly, Daz Dillinger, Dilated Peoples, WC & Mac Minister Luokka: Bad Azzin albumit Luokka:Vuoden 2003 albumit en: Executive Decision (album)
Money Run

Money Run on rap-artisti Bad Azz kolmas studio albumi, joka ilmestyi 11. maaliskuuta 2003. Albumista on myös ilmestynyt 2-levyn versio, jossa toinen levy on dokumentaarinen dvd. == Kappaleluettelo == # Intro # If Its Hot mukana Sene # Checking All the Spots mukana Big Hollis & Kenya Baker # Do the Damn Thing Big mukana Bonnie # N 2Gether Now mukana Marcel # Ghetto mukana Lil’ Tiptoe, Conflict & Terrell Carter # My Street mukana 40 Glocc # Money Run mukana Lil’ Tiptoe & Conflict # Come and Get It mukana Bonnie # Its a Party mukana Soopafly & LaToiya Williams # Groupie mukana Lil’ Tiptoe, Conflict & Terrell Carte # California Sunshine/WBAD mukana Lil’ Tiptoe, Skee Sixty Four & Sene == Listasijoitukset == Lista Lista sijoitus Top R&B;/Hip-Hop Albums 85 Luokka: Bad Azzin albumit Luokka:Vuoden 2003 albumit
Hollywood (ohjelmointikieli)

Hollywood on Andreas Falkenhahnin (Airsoft Softwair) kaupallisesti levittämä ohjelmointikieli, jonka pääasiallisena tavoitteena on toimia multimediaohjelmien tuottamisessa. Hollywood on saatavissa AmigaOS (68k), AmigaOS 4 (PPC), MorphOS, WarpOS, AROS ja Windows -käyttöjärjestelmille. Tällä hetkellä Mac OS X -järjestelmälle ei ole olemassa omaa versiotaan ohjelmasta vaikkakin ohjelma kykenee tuottamaan käynnistettävän ohjelman tällekin alustalle. Hollywoodissa on sisäärakennettu ristiinkääntäjä, joka kykenee automaattisesti tallentamaan käynnistettäviä tiedostoja kaikille ohjelman tukemille alustoille. Tuotetut käynnistettävät tiedostot ovat täysin itsenäisiä eivätkä ole riippuvaisia mistään ulkopuolisista tiedostoista, joten ne voi haluttaessa käynnistää vaikka USB-muistitikulta. Hollywood Designer on lisäohjelma Hollywoodiin, jonka avulla Hollywoodia voi käyttää Powerpoint- tyylisten interaktiivisten esitelmien tuottamiseen ilman ohjelmointitaitoa. == Historia == Hollywoodin juuret ovat Amiga-tietokoneessa ja se on saanut inspiraatiota muista Amiga-ohjelmointikielistä kuten AMOS, Blitz BASIC, ja Amiga E. Hollywoodin luoja Andreas Falkenhahn aloitti ohjelman tekemisen keväällä 2002. Versio 1.0 ohjelmasta julkaistiin marraskuussa 2002, mutta ainoastaan 68000-pohjaisille Amiga-järjestelmille. Kuukautta myöhemmin seurasi natiivi versio PowerPC-pohjaisille MorphOS-järjestelmille. Tuki WarpOS- alustalle tuli Hollywood versiossa 1.9 joka ilmestyi keväällä 2004 yhdessä ensimmäisen Hollywood Designerin ensijulkaisun kanssa. AmigaOS 4 -alustaa on tuettu maaliskuusta 2005 lähtien. Versiosta 2.0 (julkaistu tammikuussa 2006) lähtien Hollywood on käyttänyt Lua-ohjelmointikieltä sen virtuaalikoneena, mutta kuitenkin merkittävillä muutoksilla sen syntaksissa ja toiminnassa. Versiosta 3.0 (tammikuu 2008) lähtien Hollywood myös ensimmäistä kertaa toimi myös kahdessa ei Amiga-tyyppisessä alustassa: Windows ja Mac OS X -alustoissa. Versiosta 4.5 (tammikuu 2010) lähtien Hollywood on ollut saatavissa omalla ohjelmointiympäristöllä myös Windows-käyttöjärjestelmälle. == Hello World -ohjelma == Hello World -ohjelma voisi Hollywoodissa näyttää tältä: Print("Hello World!") WaitLeftMouse End Yllä oleva koodi avaa uuden ikkunan, tulostaa siihen tekstin "Hello World!" valkoisilla kirjaimilla ja odottaa että vasenta hiiren nappia painetaan ennen kuin ohjelma lopetetaan. Hollywood avaa ikkunan automaattisesti. Jos ei muutoin ohjelmaan ole laitettu, niin Hollywood avaa uuden 640x480-resoluutioisen ikkunan automaattisesti ohjelman suoritusta varten. == Hollywood Designer == Hollywood Designer on lisäohjelma Hollywoodiin Powerpoint-tyyppisten interaktiivisten esitysten tekemiseen ilman ohjelmointitaitoa. == Aiheesta muualla == * Viralliset kotisivut ja foorumi * Tekijän kotisivut * Cubic IDE , IDE-ohjelmointityökalu Hollywood-tuella * CodeBench , AmigaOS 4 IDE-ohjelmointityökalu Hollywood-tuella * Hollywood Designerilla luotu esimerkkiohjelma Luokka:Amiga Luokka:Ohjelmointiympäristöt Luokka:Windows-ohjelmat
Mike Komisarek

Mike Komisarek (s. 19. tammikuuta 1982 Islip Terrance, New York, Yhdysvallat) on entinen yhdysvaltalainen jääkiekkoilija. Hänen pelipaikkansa oli puolustaja. Komisarek pelasi kaudella 2000–2001 Michiganin yliopiston joukkueessa. Vuonna 2001 Montreal Canadiens varasi Komisarekin itselleen varausnumerolla 7. Komisarek pelasi vielä kauden 2001–2002 Michiganin yliopistossa ennen lähtöään Montreal Canadiensin organisaatioon, jossa hänen kaksi ensimmäistä kauttaan kuluivat osin AHL:n Hamilton Bulldogsissa, jossa hän pelasi myös työsulkukauden 2004–2005. Vuodet 2005–2009 Komisarek pelasi aktiivisesti Montreal Canadiensin riveissä, jonka jälkeen hän siirtyi Toronto Maple Leafsiin. Komisarek pelasi Maple Leafsissa yhteensä neljä kautta, kunnes heinäkuussa 2013 seura osti hänen sopimuksensa ulos. Komisarek löysi nopeasti itselleen uuden joukkueen, kun Carolina Hurricanes teki Komisarekin kanssa yksivuotisen sopimuksen. ==Lähteet== * * Luokka:Yhdysvaltalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1982 syntyneet Luokka:Elävät henkilöt
Reettiset Alpit

Reettiset Alpit (, ) on Alppien osa. Se sijaitsee pääosin Sveitsissä Graubündenin kantonissa, mutta ulottuu myös Itävallan, Liechtensteinin ja Italian alueelle. Korkein huippu Piz Bernina, 4 049 metriä, kohoaa Italian ja Sveitsin rajalla. Sveitsin ainoa kansallispuisto Sveitsin kansallispuisto on vuoriston itäosassa.Rhaetian Alps Britannica Vuoristo on saanut nimensä Reetian eli Raetian alueesta tai sitä asuttaneesta samannimisestä kansasta.Rhaetian Alps Summitpost Raetia oli Rooman imperiumin provinssina vuodesta 15 eaa. lähtien. == Korkeimmat huiput == Reettisten Alppien korkeimpia huippuja ovatRhaetian Alps Peakware: *Piz Bernina 4049 m *Piz Roseg 3937 m *Piz Palù 3905 m *Monte Disgrazia 3678 m *Piz Linard 3414 m *Piz Kesch 3418 m == Lähteet == Luokka:Alppien vuoristot Luokka:Sveitsin vuoristot
USS Washington (BB-56)

USS Washington (BB-56) oli Yhdysvaltain laivaston North Carolina -luokan taistelulaiva. == Valmistus == Alus tilattiin Philadelphian laivastontelakalta, missä köli laskettiin 14. kesäkuuta 1938. Alus laskettiin vesille 1. kesäkuuta 1940 kumminaan Virginia Marshall ja otettiin palveluskäyttöön 15. toukokuuta 1941 ensimmäisenä komentajanaan Howard H. J. BensonDANFS . == Palvelus == Alus oli koeajoissa ja koulutuksessa Yhdysvaltain itärannikolla ja Meksikonlahdella, mikä keskeytyi Yhdysvaltain liittyessä toiseen maailmansotaan joulukuussa 1941. Alus määrättiin Atlantin laivaston taistelulaivojen komentajan kontra-amiraali John W. Wilcoxin lippulaivaksi taistelulaivaviirikkö 6:een. Alus liitettiin 26. maaliskuuta 1942 Portlandissa Mainessa TF39:n lippulaivaksi ja se lähti vielä samana päivänä Britteinsaarille. Alus poistettiin palveluskäytöstä 27. kesäkuuta 1947, minkä jälkeen se määrättiin Atlantin reservilaivastoon. Se poistettiin laivaston rekisteristä 1. kesäkuuta 1960 ja myytiin 24. toukokuuta 1961 romutettavaksi Lipsett Divisionille. == Lähteet == * * ===Viitteet=== Luokka:North Carolina -luokan taistelulaivat Luokka:Yhdysvaltalaiset toisen maailmansodan taistelulaivat
Niko Kukka

Niko Kukka (s. 30. syyskuuta 1987 Helsinki) on suomalainen jalkapalloilija. Hän edustaa Tikkurilan Palloseuraa.tikkurilanpalloseura.fi Kukka on Helsingin Jalkapalloklubin kasvatti, mutta ei noussut seurassa reservijoukkue Klubi 04:ää korkeammalle. Kaudeksi 2007 hän siirtyi FC Honkaan, jossa hän pelasi liigaa kaudella 2007, mutta vähän peliajan vuoksi oli myös lainalla Ykkösen Atlantiksessa. Kaudeksi 2008 hän siirtyi AC Ouluun, jota hän oli nostamassa Veikkausliigaan kaudella 2009. Kolmen vuoden jälkeen Kukka siirtyi Myllykosken Palloon kaudeksi 2011.. Kukka pelasi MYPA:ssa kaksi kautta ennen siirtymistään IFK Mariehamniin yksivuotisella sopimuksella. Kukka on pelannut Suomen poikamaajoukkueissa 30 maaottelua. Hän on myös vaarallinen erikoistilanteiden antaja. == Lähteet == * === Viitteet === == Aiheesta muualla == * Niko Kukka Veikkausliigan sivustolla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Pellosniemen hallintopitäjä

Pellosniemen hallintopitäjä on Savossa sijainnut historiallinen hallintopitäjä. Siihen kuuluivat 1500-luvulla myöhemmät Anttolan ja Ristiinan kunnat sekä osia Hirvensalmesta, Mikkelistä, Mäntyharjusta ja Puumalasta.Otavan iso tietosanakirja, Otava 1960–1965. ==Lähteet== Luokka:Savo Luokka:Hallintopitäjät Luokka:Etelä-Savon historia Luokka:Anttola Luokka:Ristiina Luokka:Hirvensalmi Luokka:Mikkeli Luokka:Mäntyharju Luokka:Puumala
Leo Paloheimo

Leo Paloheimo (22. tammikuuta 1901 Nurmes – 15. joulukuuta 1976 Helsinki) oli upseeri ja nuortenkirjailija. Tuotanto koostui viidestä nuortenkirjasta, jotka ilmestyivät vuosina 1947–1951. == Teokset == *Kalliosaaren salaisuus, seikkailuromaani. Kuv. Poika Vesanto. Otava 1947 *Lampelan veljekset, seikkailuromaani. Tammi 1948 *Lismajoen sudenpyytäjät, seikkailuromaani. Kuv. Poika Vesanto. Otava 1948 *Vironniemen kasvatti, historiallinen romaani vuosien 1696–1710 Helsingistä. Otava 1950 *Metsäkansan nousu, seikkailuromaani vaskikauden alkuajoilta. Kuv. Poika Vesanto. Otava 1951 Lisäksi hän on kirjoittanut radiokuunnelman "Musta risti" (1950) ja näytelmän Koivikkomäki (1954).Hannu Launonen ym. (toim.) 1977. Suomen kirjailijat 1945–1970. Helsinki: Suomen Kirjallisuuden Seura. ==Lähteet== Luokka:Suomalaiset lasten- ja nuortenkirjailijat Luokka:Vuonna 1901 syntyneet Luokka:Vuonna 1976 kuolleet
Verojyvät

Verojyvät oli se osa maaveroa, joka veronosoituksen mukaan suoritettiin rukiina ja ohrina. Verojen suorittaminen viljana loppui, kun maaverot lakkautettiin Suomessa vuoden 1925 alusta alkaen.Otavan iso tietosanakirja, Otava 1960–1965, hakusanat verojyvät ja maavero. Ruotsissa annettiin 24. joulukuuta 1627 kuninkaallinen päätös ja selitys, jonka mukaan maaveron viljana suoritettavan osan tuli olla puoliksi ruista ja puoliksi ohraa. Säännöstä kuitenkin poikettiin joissakin osissa valtakuntaa. Jos kruunu vaati, oli verojyvät suoritettava luonnossa eli kuivattuna viljana. Samoin oli veronosoitukseen otettujen kaurojenkin laita. Jos kruunulla ei ollut viljan tarvetta, verojyvät maksettiin rahana verohinnan mukaan. Veronmaksajalla oli kuitenkin aina oikeus suorittaa verojyvät viljana. 22. heinäkuuta 1803 annettu kuninkaallinen asetus vahvisti menettelyn jatkumisen entisenlaisena. Keisarillinen julistus 12. marraskuuta 1847 sääti, että kruunun niin vaatiessa oli kaksi kolmasosaa verojyvistä suoritettava viljana ja yksi kolmasosa rahana keskiverohinnan mukaan. Jos verojyvien viljana suorittamista ei vaadittu, oli veronmaksajalla oikeus suorittaa koko vero rahana.Tietosanakirja, Tietosanakirja-osakeyhtiö 1909–1919, hakusana verojyvät. ==Lähteet== Luokka:Historialliset verot Luokka:Viljat
Morristownin ufohuijaus 2009

Morristownin ufohuijaus 2009 oli kahden amerikkalaisen tekemä ufohuijaus, jossa taivaalle päästettiin viisi heliumpalloa. Niihin oli kiinnitetty kiinalaiset lyhdyt.Skeptikko-lehti 2010, ISSB 0786-2571, Vuosikerta 85, Numero 1/2010, artikkeli s. 24–, Artikkeli ”Näin teimme Morristownin ufo-huijauksen” Tapahtuma raportoitiin tammikuussa 2009 ufona. Huijauksen tekijät, parikymppiset miehet, videoivat ”ufot” ja esimerkiksi ilmapallojen lähettämisen taivaalle Mpuurs Plausin ja Hanoverin rajalla olevasta metsästä. Monet näkivät valot ja Hanoverin poliisi sai niiden takia seitsemän hätäpuhelua. Lentokenttää varoitettiin esineistä. Tapaus levisi nopeasti paikallisiin ja maanlaajuisin uutisiin. Uutisissa haastateltiin muun muassa lentäjä Paul Hurleytä. Muun muassa amerikkalaisen ufojärjestön MUFON:in mielestä tapaus oli aito. Huijauksen tekijät Joe Rudy ja Chris Russo paljastivat pilansa julkisuuteen aprillipäivänä 2009. Heidän mielestään huijaus näytti, miten helppoa ufohavaintoja on huijata. == Lähteet == == Aiheesta muualla == *Rudy and Russo's video Luokka:New Jerseyn historia Luokka:Ufohuijaukset Luokka:2009 fr:Liste de canulars en ufologie
Perinnöksiosto

Perinnöksiosto eli verolleostoNykysuomen sanakirja, WSOY 1951–1961, hakusana verolleosto. oli mahdollisuus hankkia omistusoikeus kruununtilaan maksamalla määrätty tilan veroja vastaava rahasumma valtiolle. Menettely yleistyi 1700-luvulla ja lakkasi Suomessa 1960-luvulla, kun viimeisetkin kruununtilat oli muutettu perintötiloiksi.Suomalainen tietosanakirja, Weilin+Göös 1989–1993, ISBN 951-35-4644-6, hakusana perinnöksiosto. Perinnöksioston kohteen tuli olla vakaalla asukasoikeudella hallittu kruununtila. Tällaisia olivat tavalliset kruununtilat, kruununrusthollit, kruununuutistalot, ratsuvelvolliset säterit, verollepannut torpat ja ulkopalstat.Otavan iso tietosanakirja, Otava 1960–1965, hakusana perinnöksiosto. Ensimmäiset määräykset perinnöksiostosta annettiin Juhana III:n aikana kuninkaallisella patentilla vuonna 1582.Tietosanakirja, Tietosanakirja-osakeyhtiö 1909–1919, hakusana perinnöksi-osto. Perinnöksiostoa säätelevä asetus annettiin 1723. Aluksi tiloja myytiin kenelle tahansa, vaikka enemmistö ostajista oli kruununtilaa viljeleviä talonpoikia. Vuodesta 1789 lähtien vain heillä oli perinnöksiosto-oikeus. Tähän sääntöön oli tosin joitakin poikkeuksia. Kruununtilojen muuttaminen perintötiloiksi oli nopeinta Länsi-Suomessa. Suomen autonomian ajan alkaessa perintömaata oli jokseenkin yhtä paljon kuin kruununmaata.Spectrum, WSOY 1976–1983, ISBN 951-0-07239-7, hakusana maanomistus, osa 7 sivu 221. Kruununtilan asukkaan ostaessa tilan perinnöksi perillisilleen hän sai menettelystä viranomaisen antaman perintökirjan. Perinnöksiostoa koskeva anomus ja määrätyt kuulutusrahat jätettiin lääninhallitukseen tai paikkakunnan nimismiehelle, joka toimitti ne lääninhallitukseen. Siellä laskettiin tilan hinta ja kirjoitettiin perintökirja.Iso tietosanakirja, Otava 1931–1939, hakusana verolleosto. Tilan hinta saatiin vuodesta 1741 lähtien laskemalla yhteen kolmen viimeisen vuoden veroesineiden arvo keskiverohinnan mukaan. Vuonna 1849 annetulla julistuksella hinnaksi määrättiin veroparselien kolminkertainen arvo. Veroparselien arvona pidettiin ostohakemusta edeltävän vuoden keskiverohintaa.Iso tietosanakirja, hakusana perinnöksiosto. Keskiverohintojen määrääminen lakkautettiin lailla 1930 ja tilan hinnaksi tuli kolminkertainen vuoden 1930 keskiverohinta.Laki verohinnantaksojen lakkauttamisesta sekä niihin sisältyvien hintojen perusteella suoritettavien valtion menojen vakauttamisesta, 232/1930, verohinnanpanot lakkautettiin vuodesta 1931 alkaen. Vuonna 1951 säädetyllä lailla muutettiin sekamuotoistilojen kruununluontoiset osat viran puolesta ja ilmaiseksi perintöluontoisiksi. Sekamuotoistila oli tila, jossa oli sekä perintö- että kruununluontoista maata. Vuonna 1963 perinnöksiosto-oikeus koski enää hieman yli tuhatta kruununtilaa. Lopullisesti vanhat, vuosina 1723 ja 1789 annetut säädökset kruununtilojen perinnöksi myymistä kumottiin vasta vuonna 1995 samalla, kun viimeiset vielä voimassa olleet säätyjen erioikeudet lakkautettiin.Laki säätyjen erioikeuksien lakkauttamiseta (971/1995) ==Lähteet== Luokka:Suomen taloushistoria Luokka:Suomen asutus- ja yhteiskuntahistoria
Enonvesi (Enonkoski)

Enonvesi on pääosin Enonkoskella sijaitseva, Saimaaseen kuuluva iso järvi Vuoksen päävesistössä Pyyveden ja Haukiveden välillä. Enonveteen laskee Hanhivirrassa Pyyveden kautta pääosa Oriveden ja siten myös Pielisen reitin vesistä. Heinäveden reitin vedet laskevat Kermajärven kautta Enonveden pohjoisinpaan osaan. Ylä-Enonvesi laskee järveen Enonkosken kautta. Enonvesi laskee Tappuvirran sekä nykyisin myös Oravin kanavan ja Haponlahden kanavan kautta samassa tasossa olevaan Haukiveteen. Enonvesi on sokkeloinen, koska saaria on paljon, ja monet järveen työntyvät niemetkin luovat kapeikkoja. Suurimpia saaria ovat Pyylinsaari (3152 ha), Vaajasalo (1220 ha), Sorsasalo (891 ha) ja Mäntysalo (750 ha). Paikallisesti Enonvedeksi, tai Ala-Enonvedeksi erotuksena Ylä-Enonvedestä, usein kutsutaan vain tässä laajasti käsitetyn Enonveden eteläisintä laajaa selkää Hanhivirrasta länteen. Pohjoisempana olevista kapeiden salmien erottamista ja saaristoisista vesialueista käytetään erillisiä nimityksiä, kuten Kolovesi, Heinävedenselkä ja Joutenvesi. == Vesistösuhteet == Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Heinäveden–Enonveden alueella (04.22), jonka Heinäveden–Enonveden lähialueeseen (04.221) järvi kuuluu. Järven vedenpinnan korkeus on 75,8 metriä mpy. ==Lähteet== Luokka:Enonkosken järvet Luokka:Haukiveden–Kallaveden alue
Juurusvesi

Juurusvesi on Nilsiän reittiin kuuluva järvi, joka laskee Jännevirran ja Kotkatveden kautta Kallaveteen.WSOY Facta - Juurusvesi Juurusvesi kuuluu Kallaveden kanssa samassa 82 metrin pinnantasossa olevien altaiden muodostamaan Iso-Kallaan. Juurusveden pinta-ala on 138 km². Juurusvedeltä itään Akonvedelle ulottuvalla, samassa tasossa olevalla järvialueella on pinta-alaa 156,9 km². Saaria järvialueella on 444. Juurusveden pohjoisosan Puutosvedellä sattui syystalvella 1937 veneonnettomuus, jossa hukkui kahdeksan kotimatkalla ollutta kansakoululaista. Vuonna 1978 sattui Rissalan lentoturma, jossa ilmavoimien lentokone putosi Juurusveteen heti lentoonlähdön jälkeen. ==Lähteet== == Aiheesta muualla == * Pajunen, Hannu: Järvisedimentit kuiva- aineen ja hiilen varastona, GTK, 2004 Luokka:Juankosken järvet Luokka:Kuopion järvet Luokka:Muuruvesi Luokka:Nilsiän järvet Luokka:Riistaveden järvet Luokka:Siilinjärven järvet Luokka:Nilsiän reitin valuma-alue
Onkivesi

Onkivesi on Vuoksen vesistön Iisalmen reittiin kuuluva järvi Lapinlahden ja Kuopion kaupunkiin liittyneen entisen Maaningan kunnan alueella Pohjois- Savossa. Sen pinta-ala on 113 km², ja pinnankorkeus 84,7 m merenpinnan yläpuolella. Onkivesi saa vetensä pohjoisesta Nerkoonjärvestä Nerohvirran ja Nerkoon kanavan kautta. Muut järveen laskevat vesistöt ovat pieniä, kuten järven eteläosaan virtaava Naarvanjoki. Onkivedestä vedet laskevat etelässä Viannankosken ja Ahkiolahden kanavan kautta Kallaveden tasossa olevaan Maaninkajärveen. Onkivesi on pohjois–eteläsuunnassa 28 km pitkä ja 2–8 km leveä, rantaviivaltaan hyvin rikkonainen järvi. Onkivettä pirstovat yli 200 saarta ja lukemattomat niemet ja lahdet, kuten Lapinlahti, Jynkänlahti, Leppälahti ja Onkilahdet. Saarista suurimpia ovat Myhkyrinsaari, Harkonsaari, Ulmansaari, Martikkalansaari ja Viitasaari. Järven osa-alueita ovat eteläiset Niskanselkä ja Karvaselkä, keskiosan varsinainen Onkivedenselkä sekä pohjoiset Paasiselkä ja Nerkoonselkä. Järven itärannalla sijaitsee Lapinlahden kirkonkylä. Järvi on hyvin matala, keskisyvyys on vain 3,17 m ja suurin mitattu syvyys 36,49 m. Kuten todettua, rantaviiva on hyvin mutkikas, ja sillä on pituutta 440 km. Onkiveden vedenlaatu on yleisen käyttökelpoisuusluokituksen mukaan välttävä, eteläisten Karvaselän ja Niskaselän osalta tyydyttävä. Onkiveden vesi on hyvin ruskeaa ja ravinnepitoisuudeltaan rehevää. Vesistön merkittävin kuormittaja on maatalous. ==Lähteet== == Aiheesta muualla == * Pajunen, Hannu: Järvisedimentit kuiva- aineen ja hiilen varastona, GTK, 2004 * Tanskanen, Heikki: Pohjois-Savon lasketut järvet ja järvenlaskun vaikutusmekanismit, 2002 Luokka:Maaningan järvet Luokka:Lapinlahden järvet Luokka:Iisalmen reitin valuma-alue
Cubiculum

Cubiculum (latinan sanasta cubo "maata, maata pöydän ääressä, aterioida") tarkoittaa roomalaisen yksityistalon makuuhuonetta. Tilan keskeinen funktio on nukkuminen, mikä merkitys sillä on yhä moderneissakin teksteissä. Myöhäisantiikissa sillä on lisäksi kuvaannollista merkitystä. Tila on yksityisyyttä tarjoava rauhallinen, pimeä ja suljettava tila. Siellä vastaanotettiin ystäviä ja hoidettiin yksityisasioita, ja pääsy sinne oli yleensä kutsusta.Laura Nissinen, Cubicula diurna, nocturna – cubiculum- makuutila latinankielisessä kirjallisuudessa, Helsingin yliopisto 2008, opinnäytetyö (pdf) Huone oli tarkoitettu vapaille aikuisille. Palvelijoiden nukkumistiloista sanaa ei käytetty. Usein palvelijat nukkuivat cubiculumin ulkopuolella. ==Lähteet== Luokka:Antiikin Rooman arkkitehtuuri Luokka:Asuinhuoneiston tilat
Pielavesi (järvi)

Pielavesi on Kymijoen vesistön Rautalammin reittiin kuuluva järvi Pielaveden kunnassa Pohjois-Savossa. Sen pinta-ala on 110 neliökilometriä, ja pinnankorkeus 102,3 metriä merenpinnan yläpuolella. Pielavesi saa vetensä Kymijoen vesistön latvajärvistä: luoteesta Koivujärvestä Koivujokea pitkin sekä koillisesta Lampaanjärvestä Lampaanjokea pitkin. Muut Pielaveteen laskevat vesistöt ovat pieniä. Pielaveden vedet puolestaan jatkavat matkaansa etelässä Säviänvirran kautta samassa tasossa sijaitsevaan Nilakkaan. Luode–kaakkosuunnassa Pielaveden pituus on 22 kilometriä. Järvi on 4–7 kilometriä leveä, ja sitä luonnehtii runsas saarien määrä ja varsin rikkonainen rantaviiva (rantaviivan pituus 419 km). Järven yli 500 saaresta ylivoimaisesti suurin on Kirkkosaari; myös järven pohjoisosassa sijaitseva Salonsaari on maininnan arvoinen. Suurimmat selät ovat pohjoinen Hirvenselkä, keskiosan Jylhänselkä sekä Kirkkosaaren ja muiden saarien erottama eteläinen Murtoselkä. Pielaveden kirkonkylä sijaitsee järven kaakkoisrannalla. Järvi on tunnettu kookkaasta muikustaan. Pielaveden vedenlaatu on yleiseltä käyttökelpoisuusluokitukseltaan erinomainen; Murtoselän, Sammalisenselän ja Penttilänlahden ympäristön osalta hyvä. Pielaveden vesitilavuus on 752 628 000 kuutiometriä (noin 753 kuutiohehtometriä eli 0,753 kuutiokilometriä). Vesitilavuudesta noin 22 kuutiohehtometriä on yli 20 metrin syvyydessä ja lähes 5 kuutiohehtometriä yli 25 metrin syvyydessä. == Vesistösuhteet == Pielavesi (14.741.1.001) kuuluu Pielaveden lähialueeseen (14.741), joka on kolmannen jakovaiheen vesistö Kymijoen päävesistössä (14). Toinen jakovaihe on Pielaveden alue (14.74) ja ensimmäinen jakovaihe on Rautalammin reitin valuma- alue (14.7). Pielavesi on Pielaveden lähialueen laajin vakavesi. Sen ohella Pielaveden lähialueella on 20 vakavettä.Pielaveden lähialue (14.741). Järviwiki. Viitattu 17.2.2022. ==Lähteet== == Aiheesta muualla == * Luokka:Pielaveden järvet Luokka:Rautalammin reitti Luokka:Pielaveden alue
Hampurin sinfoniaorkesteri

Hampurin sinfoniaorkesteri () on vuonna 1957 perustettu saksalainen orkesteri. Se on yksi Hampurin kolmesta suurimmasta orkesterista ja Laeiszhallen nimikko- orkesteri.Bach-Cantatas.com: Hamburger Symphoniker (Symphony Orchestra) Kapellimestareita, joiden kanssa orkesteri on työskennellyt, ovat olleet muiden muassa Charles Mackerras, Christian Thielemann, Peter Ruzicka, Horst Stein, Ralf Weikert ja Sebastian Weigle. Solisteina orkesterin kanssa ovat olleet muiden muassa Christian Tetzlaff, Elisabeth Leonskaja, Andrej HoteevGünter Berard: Musik sehen, Farbe hören, Hamburger Abendblatt, 29. August 2006, Frank Peter Zimmermann, Edita Gruberová, Plácido Domingo ja Grace Bumbry. == Pääkapellimestarit == * Robert Heger (1957–1961) * Gabor Ötvös (1961–1967) * Wilfried Boettcher (1967–1971) * Heribert Beissel (1972–1986) * Carlos Kalmar (1987–1991) * Miguel Gómez-Martinez (1992–1999) * Yoav Talmi (2000–2004) * Andrei Boreiko (2004–2007) * Jeffrey Tate (2009–) == Lähteet == Luokka:Hampuri Luokka:Saksalaiset sinfoniaorkesterit
Ontojärvi

Ontojärvi eli Ontonen on järvi Sotkamon reitissä Kuhmon länsiosassa. Se saa vetensä idästä Lentuasta ja Lammasjärvestä sekä luoteesta Vieksinjoen reitiltä. Ontojärvi laskee Ontojokea länteen Isoon-Kiimaseen.WSOY Facta - Ontojärvi ==Lähteet== == Aiheesta muualla == * Luokka:Ontojärven–Lentuan valuma-alue Luokka:Kuhmon järvet
Pendentiivi

Pendentiivi on arkkitehtuurissa kolmiomainen ja kaareva holvin osa, joka liittää pyöreän tai monikulmaisen kupolin alla olevaan neliömäiseen tilaan. Pendentiivin rakenteellisena tehtävänä on ohjata kupolin paino neljään kulmaan, tukipilarien varaan. Pendentiivit ovat tunnusomaisia Bysantin arkkitehtuurille, ja ne ovat tyypillisiä myös renessanssin ja barokin aikana rakennetuissa kirkoissa. == Lähteet == == Aiheesta muualla == Luokka:Arkkitehtuurin käsitteet
Kolima

Kolima on Keski-Suomessa Viitasaarella ja Pihtiputaalla kirkonkylän lähellä sijaitseva järvi. Kolima on Kymijoen vesistön latvaosien suuri järvi, joka on osa Viitasaaren reittiä. == Maantietoa == Kolima on 30,8 kilometriä pitkä, 8,5 kilometriä leveä, ja sen pinta-ala on 10 108 hehtaaria eli 101,1 neliökilometriä. Järvelle ovat tyypillisiä laajat ja syvät selkävedet, joita rikkovat harvat saaret ja karikot . Siinä on 185 saarta, joiden pinta-ala on 529,4 hehtaaria eli noin noin 5,0 % järven kokonaispinta-alasta. Saarista 52 on alle neliökilometrin ja yli hehtaarin suuruisia, 126 on yli aarin ja loput 7 ovat alle aarin kokoisia. Järvi on luodattu ja siitä on julkaistu syvyyskartat. Järven tilavuus on 870,87 miljoonaa kuutiometriä eli 0,87087 kuutiokilometriä. Sen keskisyvyys on 8,6 metriä ja suurin syvyys on 66,31 metriä. Järven syvin kohta on Honninniemen edustalla. Järven rantaviivan pituus on 257,2 kilometriä, josta saarten rantaviivan yhteispituus on 87,8 kilometriä. Rannat ovat pääosin kivikkoa ja louhikkoa, mutta myös harjujaksoon liittyviä hiekkarantoja esiintyy. Alueen edustavimilla hiekkarannoilla Lylysaaressa on särkkämuodostumia. Rantojen kasvillisuus on niukkaa. == Luontoarvoja == Kolima on lievästi ruskeavetinen ja melko runsashumuksinen. Lähes puolet Kolimasta on suojeltu Natura 2000 -ohjelmassa. Suojelualue on kooltaan 47,7 km², josta maa-alueita 3,9 km².. Koliman rannat ovat monimuotoisia. Vallitsevien kivikko- ja louhikkorantojen ohella on myös hiekkarantoja. Alueen kallioperän kivilajikoostumus on vaihteleva. Länsi- ja lounaisosaa hallitsevat happamat syväkivet, mutta pohjoisessa ja idässä on liuskemuodostuma. Maaperä on moreenia. Ranta on lähes luonnontilainen lukuun ottamatta pohjoisosaa, jossa on rehevöitymistä Pihtiputaan taajaman asutusjätevesien takia. Kolima kuuluu ruokojärviin. Rantojen kasvillisuus on niukkaa, sillä rannat ovat avoimia, louhikkoisia ja kivikkoisia. Koliman saaret muodostavat pieniä ryhmiä laajalla selkävedellä. Saarten metsätyypit ovat vaihtelevia. Moreenisaarten sisäosat ovat lähinnä mustikkatyypin kankaita. Louhikoissa kasvillisuus on hyvin karua. Lylysaaren harjumaastossa metsät ovat puolukka- ja kanervatyypin kankaita. Suppalammet ovat eriasteisesti soistuneita. Lintulajistoa ovat mm. kuikka, kaakkuri, selkälokki, nuoli- ja tuulihaukka. Alueen länsiosaa sivuaa harjujakso. Natura- alueeseen kuuluu myös Pihtiputaan keskustan tuntumassa sijaitseva Putikonlahti. Lahti on vesikasvillisuuden ja vesilinnuston suojelualue. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) järvi kuuluu. Järven vedenpinnan korkeus on 111,2 metriä mpy. Järveä ei säännöstellä, mutta laskuojassa on vanha Kärnänkosken voimalaitos . Se saa vetensä sekä pohjoisen Alvajärvestä että koillisen Kolkussa ja laskee etelään Kärnänjärveen, josta edelleen muiden pienten järvien kautta Keiteleeseen. == Lähteet == == Aiheesta muualla == * Luokka:Viitasaaren reitti Luokka:Pihtiputaan järvet Luokka:Viitasaaren järvet Luokka:Koliman alue
Kalsiumbromidi

Kalsiumbromidi (CaBr2) on kalsium- ja bromidi-ionien muodostama epäorgaaninen ioniyhdiste. Aineesta käytetään myös nimeä kalsiumdibromidi. Ainetta käytetään lääketieteessä ja porausnesteenä sekä valokuvaustekniikassa. Kalsiumbromidi esiintyy usein kidevedellisenä heksahydraattina, CaBr2·6H20 (CAS-numero 13477-28-6). Kalsiumdibromidi esiintyy myös dihydraattimuodossa CaBr2·2H20 (CAS-numero 22208-73-7). == Valmistus == Kalsiumbromidia valmistetaan kalsiumkarbonaatin ja vetybromidin välisellä reaktiolla. :CaCO3 \+ 2 HBr → CaBr2 \+ CO2 \+ H2O == Käyttö == Kalsiumbromidia on mahdollista käyttää monien muiden bromidien tavoin epilepsian hoidossa. Muita käyttökohteita ovat porausnesteet, kuivausaineet, palamisenestoaineet, valokuvauksessa filmien ja valokuvauspapereiden kehittäminen ja säilöntäaineena elintarvikkeissa. == Myrkyllisyys == Kalsiumbromidi ärsyttää hengitysteitä ja aiheuttaa hengitettynä yskää. Nieltynä aine aiheuttaa huonovointisuutta ja voi vaurioittaa hermostoa. == Lähteet == == Aiheesta muualla == *KEGG: Calcium bromide *ChemBlink: Calcium bromide Luokka:Bromidit Luokka:Kalsiumyhdisteet
Lentua (järvi)

Lentua on karu erämaajärvi Sotkamon reitillä Kuhmossa. Se laskee Lentuankoskea etelään Lammasjärven Poroselkään. Lentua saa vetensä pohjoisesta Iivantiirasta, idästä Kalliojoesta sekä kaakosta Isojoesta ja Luulajanjoesta.WSOY Facta – Lentua Suuri osa Lentuasta kuuluu vuonna 1990 perustettuun, 51 neliökilometrin laajuiseen Lentuan luonnonsuojelualueeseen. Lentua on yksi harvoista säännöstelemättömistä Kainuun suurista järvistä ja pääosin myös rakentamaton. Suuri osa järvialueesta kuuluu rauhoitettuun Ystävyyden puistoon, joka edustaa Kuhmon suurinta säännöstelemätöntä järveä ja sen karuhkoa, erämaisen kaltaista luontoa. Alue on hyvä vesiretkeilykohdeRetkeily Ystävyyden puistossa . PDF. Metsä.fi. Viitattu 28.2.2014., onhan suojelualueesta yli 70 % vettä. Tervareitti-niminen veneilyreitti alkaa Lentiira-järveltä. Lentuaan laskevat vedet ovat humuspitoisia, mutta järven veden laatu on hyvä. Rannoilla yleisimpiä ovat kivikkoiset moreenirannat, yleisesti on myös kalliorantoja ja silokallioita. Kirjailija Veikko Huovisen kirjaan pohjautuva elokuva Havukka-ahon ajattelija on filmattu suurelta osin Lentualla. Kuhmo Lentua Kotasaari.JPG Kuhmo Lentua Kotasaari riviera.JPG Kuhmo Lentua Lehtosaari hiekkaranta.JPG Kuhmo lentua Lehtosaari kämppä.JPG ==Lähteet== == Aiheesta muualla == Luokka:Ontojärven–Lentuan valuma-alue Luokka:Kuhmon järvet Luokka:Melontapaikat ja -reitit
Live! (more or less)

Live! (more or less) on brittiläisen Richard Thompsonin kolmas omalla nimellä julkaistu (tupla-)albumi vuodelta 1976. Levyn on julkaissut Island Records. C-kasetin tunnus oli ZCI-9421. Thompsonin lisäksi albumin toisena tuottajana on ollut John Wood. ==Kappaleet== Kappaleet ovat Richard Thompsonin tekemiä, ellei toisin mainita. Kappaleiden numerointi viittaa tässä C-kasettiin. Sekä A- että B-puolen kappaleet 1-5 ovat vuodelta 1973 ja loput vuodelta 1976. == Aiheesta muualla == * Luokka:Richard Thompsonin albumit Luokka:Vuoden 1976 albumit
Malazgirtin maanjäristys

Malazgirtin maanjäristys oli Muşin maakunnassa sijaitsevaan Malazgirtin kaupunkiin 28. huhtikuuta 1903 iskenyt maanjäristys, joka tappoi 3 500 ja 20 000 kotieläintä sekä tuhosi yli 12 000 rakennusta. Pienempiä vahinkoja sattui Erzurumissa ja Bitlisissä. Jälkijäristys 6. elokuuta aiheutti lisää tuhoja. ==Lähteet== Luokka:1903 Luokka:Maanjäristykset Turkissa Luokka:1900-luvun maanjäristykset Luokka:Muşin maakunta
Muojärvi

Muojärvi on järvi Vienan Kemijoen valuma-alueeseen kuuluvan Pistojoen valuma- alueesta muodostuvassa Pistojoen reitissä Kuusamossa.WSOY Facta - Muojärvi Siihen laskevat Kirpistö ja Kuusamojärvi. Muojärvi puolestaan laskee Joukamojärveen. Muojärven pituus on 14 kmFacta 2001 WSOY 1984 11. osa, palsta 538 ja pinta-ala noin 55 km², mutta yhdessä Kirpistön kanssa ne muodostavat samassa pinnantasossa olevan 76 neliökilometrin järvialtaan. Muojärvi on bifurkaatiojärvi. Noin viisi prosenttia sen vesistä virtaa Koutajoen vesistöön kuuluvan Kuusinkijoen vesireittiin.Kuusisto, Esko (1984). Suomen vesistöjen bifurkaatiot. Terra 96:4, 254. Kuusamosta johtaa Muojärven itäpäähän Kärpänkylään viitoitettu venereitti. Reitti halkoo Kuusamojärven, Välijärven ja Muojärven. Sossoniemestä viitoitus haarautuu kohti pohjoista. Tämä reitin osa johtaa Muojärven länsiosan kautta Kajavaan ja aina Kirpistöön saakka. Reitti päättyy Heikkilän kylään. ==Lähteet== == Aiheesta muualla == * Muojärvi–Kirpistö Järviwikissä Luokka:Kuusamon järvet Luokka:Kemijoen vesistö (Viena) Luokka:Koutajoen vesistö Luokka:Bifurkaatiojärvet
Tees

Tees on Koillis-Englannissa virtaava joki, jonka pituus on lähes 140 kilometriä ja valuma-alue yli 1 830 neliökilometriä. Se saa alkunsa Penniineiltä ja muodostaa yläjuoksullaan useita vesiputouksia, joista kuuluisin on nimeltään High Force. Tämän jälkeen joki mutkittelee kohti itää alavien maiden halki ja ohittaa useita pieniä maalaiskaupunkeja. Pian Darlingtonin jälkeen se kääntyy koilliseen, kiertää Stockton-on-Teesin kaupungin ja laskee lopulta Middlesbrough’n kohdalla Pohjanmereen. Englantilaisen kansantaruston mukaan Teesjoessa elää Peg Powler -niminen ruma, vanha akka, jolla on vihreä iho, pitkä tukka ja terävät hampaat. Kerrotaan, että hän voi kiskoa varomattoman rannallaolijan nilkoista virtaan ja hukuttaa tämän. == Lähteet == == Aiheesta muualla == Luokka:Cumbrian joet Luokka:County Durhamin joet Luokka:North Yorkshiren joet Luokka:Pohjanmereen laskevat vesistöt Luokka:Englannin vesistöt